Jurgaičių kaimo kapinės

Jurgaičių kaimo kapinės - kapinės, esančios Šilutės rajono savivaldybėje, Jurgaičių kaime (Švėkšnos sen.), apie 2 km į šiaurę nuo Inkaklių, 150 m į vakarus nuo pagrindinio Jurgaičių kelio. Jos riboto laidojimo, užima 0,1 ha plotą.Šilutės rajono savivaldybės teritorijoje esančių kapinių sąrašas. 82. Jurgaičių k. kapinės Kapinės įsikūrusios pamiškėje, sutvarkytos, aptvertos medine tvora. Kapavietes senų medžių paunksmėje žymi apie dešimt antkapinių paminklų ir kryžių. Kapinių priekyje, šalia vartelių, auga saugomas 5 m apimties Jurgaičių ąžuolas. Prie kapinių pastatyta drožinėta medinė lenta su įrašu Jurgaičių kapinės ir ąžuolas.
miniatiūra|220px|left|Kapai

Apie 250 m į šiaurę aptiktas skalviams priskiriamas Jurgaičių kapinynas, žvalgytas 1961 m. Kapinyne rasta gausių įkapių.

Jurgaičių kapinėse palaidotas signataras Juozas Karvelis (1934–2018).

 Šaltiniai 

Kategorija:Šilutės rajono kapinės
Kategorija:Jurgaičiai (Šilutė)